

**Trygt og godt barnehagemiljø for alle barnehagebarn i Jevnaker kommune**

****

**1. Innledning**

Hensikten med å skape et trygt og godt barnehagemiljø er å gi best mulige vilkår for en god oppvekst og gode utviklingsmuligheter for det enkelte barn. Et trygt og godt barnehagemiljø har avgjørende betydning for begge deler.

Arbeidet foregår på tre nivåer. Det viktigste arbeidet foregår i barnehagens daglige virksomhet. I tillegg er det nødvendig å ha målrettede tiltak for å fremme trivsel og forebygge krenkelser. Til slutt må barnehagene også ha konkrete planer for hvordan de håndterer de akutte sakene. Planen er oppbygd på samme måte.

**Fremme trygge og gode barnehagemiljøer**. Det vil alltid være det generelle, gode daglige arbeidet i barnehagen som er bæresøylen for et godt og trygt barnehagemiljø. Her må ansatte og foresatte bidra sammen.

**Forebygge mobbing og andre krenkelser**. For å virkeliggjøre nulltoleranse mot mobbing og krenkelser, er det nødvendig å ha noen konkrete tiltak som skal virke forebyggende. Dette blir beskrevet som ett sett av rutiner som alle de kommunale barnehagene i Jevnaker skal gjennomføre. Disse skal minske risikoen for at mobbing og andre krenkelser skjer. Hvordan det i detalj gjøres er det den enkelte barnehage som må finne løsninger på.

**Håndtere mobbing og andre krenkelser.** Dersom barn og/eller foreldre opplever at deres barnehagemiljø ikke er trygt og godt, så skal alle barnehagene ha planer for hvordan de håndterer dette. Planene skal vise hvordan en avdekker, stopper og følger opp disse sakene. De nasjonale retningslinjene fra departement, utdanningsdirektorat og fylkesmann er retningsgivende for dette arbeidet.

**2. Rettigheter og lovgrunnlag**

Barnehageloven § 1 Formål - angir verdigrunnlaget for barnehagen. Barnehagens verdigrunnlag skal formidles, praktiseres og oppleves i alle deler av barnehagens pedagogiske arbeid. Barndommen har egenverdi, og barnehagen skal ha en helhetlig tilnærming til barnas utvikling. Barnehagens samfunnsmandat er, i samarbeid og forståelse med hjemmet, å ivareta barnas behov for omsorg og lek og fremme læring og danning som grunnlag for allsidig utvikling. Lek omsorg, læring og danning skal ses i sammenheng.

**Det er styrer ved den enkelte barnehage som har det overordnede ansvar for å sette i verk nødvendige lokale rutiner og tiltak for å sikre at barna i barnehagen ved barnehagen har et trygt og godt barnehagemiljø.**

**3. Arbeid med å fremme et trygt og godt barnehagemiljø**

De viktigste nøklene til å sikre et trygt og godt barnehagemiljø er

* god ledelse av barnehagen, en hensiktsmessig organisasjon og en felles kultur for læring
* positive relasjoner mellom voksen og barn, med tilstedeværende voksne.
* de voksnes evne til å lede grupper med tydelig regi og struktur i hverdagen, og god styring av den sosiale samhandlingen mellom barna
* positive relasjoner mellom barna som fører til at de utvikler sin sosiale kompetanse og er deltakere i et sosialt fellesskap
* samarbeid med foresatte der barnehage og hjem formidler de samme verdiene og har samme positive forventninger til barn og unge

Jevnaker kommunes overordnede tiltak for å fremme et trygt og godt barnehagemiljø:

|  |  |  |
| --- | --- | --- |
| **Tiltak** | **Når** | **Ansvar for oppfølging** |
| Alle barnehager skal ha en plan med tydelig årshjul for arbeidet med barnehagens psykososiale miljø. Planen skal omfatte de ulike trivselstiltak som barnehagen i samarbeid med foresatte setter i verk i løpet av et barnehageår. | Hele barnehageåret | Styrer |
| Opplæring og informasjon til alle **ansatte** om   * Jevnaker kommunes plan for trygt og godt barnehagemiljø med gjennomgang av ansvar og plikter som ansatt ved barnehagene i Jevnaker | Ved nytt barnehageår og med jevnlig repetisjon gjennom barnehageåret | Styrer |
| **Foresatte** gjøres kjent med Jevnaker kommunes plan for trygt og godt barnehagemiljø | Tidlig høst | styrer |
| Tiltak og aktiviteter knyttet til barnas barnehagemiljø drøftes i barnehagens SU | Flere ganger i løpet av året | Pedagogisk leder/ styrer |
| Barnehagens / gruppas sosiale miljø er tema på foreldremøtene | Høst og vår | Pedagogisk leder/ styrer |
| Ressursteamene ved barnehagene har barnehagemiljø som fast drøftingspunkt i sine møter | Minst en gang pr halvår | Styrer |

Informasjonsmateriell for foresatte og ansatte finnes på Utdanningsdirektoratets sider -

**4. Forebygge mobbing og andre krenkelser.**

I Jevnaker kommune skal alle barnehager følge med på barnas barnehagemiljø ut fra denne planen:

|  |  |  |
| --- | --- | --- |
| **Tiltak** | **Når** | **Ansvar for oppfølging** |
| Ha tydelige rutiner og en plan for hvor den enkelte voksne skal være i utetid | Hver dag | Styrer/alle ansatte |
| Avdelingens sosiale miljø er tema på avdelingsmøter | Hver måned | Pedagogisk leder |
| Barnets trivsel skal være et fast drøftingspunkt i foreldremøte høst og vår. Dersom ped.leder blir kjent med at barn opplever mobbing og/eller krenkelser så skal dette rapporteres til styrer. Styrer avgjør videre oppfølging. | I løpet av barnehageåret | Pedagogisk leder/styrer |
| Avdelingens/barnehagens sosiale miljø er tema på foreldremøte | Høst og vår | Pedagogisk leder/ styrer |
| Ressursteamene ved barnehagene har barnehagens miljø som fast drøftingspunkt i sine møter | Minst en gang pr halvår | styrer |

**5. Barns trivsel –voksnes ansvar**

Forebyggende arbeid mot mobbing starter i barnehagen. Ansatte i barnehage kan støtte barnas sosiale utvikling og arbeide for å skape et godt psykososialt miljø som forebygger mobbing og krenkelser.

Utdanningsdirektoratet har utarbeidet en veileder for dette arbeidet:

<https://www.udir.no/laring-og-trivsel/stottemateriell-til-rammeplanen/trivselsveileder/>

Jevnaker kommune takker Lunner kommune for at barnehagene i Jevnaker får lov til å jobbe etter samme plan som barnehagene i Lunner har utarbeidet.

**6. Vedlegg 1**

**AKTIVITETSPLAN FOR Å SIKRE AT BARNET HAR ET TRYGT OG GODT BARNEHAGEMILJØ**

*Unntatt offentlighet Ofl § 13 jfr Fvl §13*

|  |
| --- |
| *Forskrift om rammeplan for barnehager, 1: Barnehagens verdigrunnlag omhandler temaet livsmestring og helse*  *Barnehagen skal ha en helsefremmende og forebyggende funksjon og bidra til å utjevne forskjeller. Barnehagen skal:*   * *Bidra til barnas trivsel, livsglede, mestring av følelse av egenverd* * *Forebygge krenkelser og mobbing*   *Om et barn opplever krenkelser eller mobbing skal barnehagen:*   * *Håndtere dette* * *Stoppe dette* * *Følge det opp*   *Barnehagen må utarbeide rutiner for hva som blir gjort for å oppfylle vilkårene i rammeplanen.* |

|  |  |
| --- | --- |
| **Barnets navn** | **avdeling** |
| **Barnehage** | **Dato** |
| **Navn og tittel på den som skriver denne tiltaksplanen** | |
| **Beskriv hvilket problem tiltakene skal løse** | |
| **Beskriv hvilke tiltak barnehagen har planlagt** | |
| **Beskriv når tiltakene skal gjennomføres** | |
| **Beskriv hvem som er ansvarlig for gjennomføringen av tiltakene** | |
| **Beskriv når /tiltakene skal evalueres og resultatet av evalueringen** | |

**Dersom evalueringen krever nye tiltak og fortsatt arbeid med saken:**

|  |
| --- |
| **Beskriv nye tiltak dersom evalueringen krever det:** |
| **Beskriv når tiltaket/tiltakene skal gjennomføres** |
| **Beskriv hvem som er ansvarlig for gjennomføringen av tiltaket/tiltakene** |
| **Beskriv når tiltaket/tiltakene skal evalueres og resultatet av evalueringen** |

**Dersom evalueringen krever nye tiltak og fortsatt arbeid med saken:**

|  |
| --- |
| **Beskriv nye tiltak dersom evalueringen krever det:** |
| **Beskriv når tiltaket/tiltakene skal gjennomføres** |
| **Beskriv hvem som er ansvarlig for gjennomføringen av tiltaket/tiltakene** |
| **Beskriv når tiltaket/tiltakene skal evalueres og resultatet av evalueringen** |

**Innmeldt sak er avsluttet**

|  |
| --- |
| **Beskriv møte/samtale der foreldre bekrefter at barnet nå opplever sitt sbarnehagemiljø som trygt og godt. Tidspunkt, hvem som deltok og konklusjon.** |

**Vedlegg 2:**

**DOKUMENTASJON AV ARBEIDET MED Å SIKRE AT BARNET HAR ET TRYGT OG GODT BARNEHAGEMILJØ**

*Unntatt offentlighet Ofl § 13 jfr Fvl §13*

(Påbegynnes når styrer får melding om at det er kommet mistanke eller opplysninger om at et barn ikke opplever at det har et godt og trygt barnehagemiljø. Stikkordsmessig innhold.)

|  |  |
| --- | --- |
| **Barnets navn:** | **Avdeling** |
| **Barnehage:** | **Dato** |
| **Dokumentasjonen er skrevet av:** | |
| **Avdekke:** (Når og hvordan ble saken avdekket?) | |
| **Gripe inn:** (Hvordan har barnehagen grepet inn?) | |
| **Varsling:** (Hvordan og når ble styrer varslet? Har andre blitt varslet?) | |
| **Undersøke:** (Hvordan har saken blitt undersøkt? Hvem er det snakket med og når? Hva kom fram i undersøkelsen?) | |
| **Tiltak:** (Aktivitetsplan opprettet med følgende tiltak) | |
| **Evaluering:** (Når og hvordan er tiltakene evaluert? Hvem har vært med på evalueringen? Hva ble resultatet av evalueringen?) | |
| **Avslutning av innmeldt sak:** (Hvordan bekrefter barn/foresatte at han/hun nå har et trygt og godt barnehagemiljø?) | |

**Vedlegg 3:**

**AKTIVITETSPLIKTEN - huskeliste for ansatte**

Ansatte i barnehagen har alle en plikt til å følge opp rammeplanens bestemmelser mht barnehagemiljø. Det innebærer at den enkelte har et særlig ansvar i møte med barn som forteller eller viser at de ikke har et trygt og godt miljø i egen barnehage. Barnehagens oppgave er å avdekke, stoppe og følge opp.

**Følge med**

Alle ansatte har en plikt til å følge med. Plikten gjelder spesielt for de som jobber tett på barna, men også for andre som er innom og gjør tjenester for barnehagen, uavhengig om det er lønnet eller ikke.

Hvordan kan du fange opp at et barn ikke har det trygt og godt? Plikten til å følge med gjelder hele tiden du er i barnehagen og betyr en aktiv årvåkenhet for hva som foregår i barnehagemiljøet.

**Gripe inn**

Gripe inn umiddelbart ved mobbing og uønsket adferd. Den uønskede situasjonen skal stanses så raskt som mulig. Plikten er begrenset dersom du selv utsettes for fare.

Alle ansatte i barnehagen har plikt til å gripe inn. Se punktet om plikt til å følge med.

Bruk av fysisk makt. Bare i unntakstilfeller og for å stanse situasjoner som kan gå ut over liv, helse eller eiendom. Vurderes i forhold til nødvergeretten.

**Varsle**

Alle ansatte har plikt til å varsle om all mistanke. Se punktet om plikt til å følge med. Det skal være lav terskel for å fatte mistanke om at et barn ikke har et trygt og godt barnehagemiljø. All mistanke skal varsles til styrer.

Hvor raskt må det varsles? Ved alvorlige saker – umiddelbart. Andre saker ved dagens slutt eller ved ukentlige oppsummeringer. I alvorlige tilfeller skal styrer varsle kommunalsjef oppvekst.

**Undersøke**

Hvis noen sier fra at de ikke har det bra, skal man alltid undersøke. Undersøkelsen skal finne ut hva det er som er grunnen for barnets og/eller foresattes opplevelse. Når den ansatte har meldt saken til styrer overtar styrer ansvaret for videre undersøkelser i samarbeid med aktuelle personer i barnehagemiljøet.